open-index/open-wikipedia-markdown huggingface dataset:
Antouèno Pinê

figura|Antouèno Pinê en 1952.
**Antouèno Pinê**, nèssu lo 30 de dècembro 1891 a **[[Sant-Safurin (Liyonês)|Sant-Safurin]]** (Rôno) et môrt lo 13 de dècembro 1994 a Sant-Chamond (Lêre), fut un homo d'ètat francês. 

Venent d'un méten modèsto, endustrièl de profèssion, il comence sa carriére politica sot la IIIéma Rèpublica, a Sant-Chamond, yô il est èlu mère pués conseliér gènèral. D'abôrd favorâblo u marechâl Pétain, il en vint yon des oposants et porsiut sa carriére politica en étent yona des figures de proue du Centro nacionâl des endèpendents et payisans (CNIP).

Plusiors côps ministro sot la IVéma Rèpublica, il est dèsignê prèsident du Consèly per Vincent Auriol en 1952. Il apond ceta charge avouéc lo ministèro des Finances et des Afâres èconomiques. La nan-stabilitât du règimo lo colent a dèmissionar quârques mês més târd. En 1955, il est qu'avêt nom ministro des afâres ètrangiéres et vint a ceti titro yon des actors de la dècolonisacion por lo profit du Maroc et de la Tunisie.

Partisan du retôrn du gènèral de Gaulle u povêr, il vint ministro des Finances en 1958 et contribue a la mêsa en place du « novél franc ». Sa nan-ententa pèrsonèla avouéc lo fondator de la Véma Rèpublica et son oposicion a la politica menâye per lo govèrnement en Algèrie francêsa lo conduisont a dèmissionar en 1960. Reteriê de la via politica, il est lo premiér mèdiator de la Rèpublica entre 1973 et 1974.
Chavan

Le mot **chavan** ,  ou   est un tèrmo franc gènèrâl du vocabulèro corent que, en arpitan, corrèspond pas a un nivél de cllassement scientifico. O est un nom vèrnâcllo que la significacion est pas cllâra en biologia, empleyê solament por dèsignér na partia de les difèrentes èspèces d’usiôs èparviérs rengiêes per-dedins la famelye de los ''Strigidos''. L’arpitan est marcâ per na tèrminologia binèra simplista chavan/cheva. Queta est pas la femèla du chavan et les difèrences entre los doux repôsont pas verément sus de critèros scientificos, le chavan sè distingue de la cheva per la simpla presence de moçons, fêts de plomes que dèpâssont de la téta.

## Ôtros noms arpitans
Vê-quê na lista de los difèrents noms vèrnâcllos empleyês en arpitan por le *chavan* :
* le **farou** ou le **chat-farou** en Savouè
* le **chat-volâr** en Savouè
* l’**étôla** *f* en Savouè : en Môrièna
* le **jouèx** ou le **douèx** en Vâl d’Aoûta
* le **cabru** en Vâl d’Aoûta
* le **craviou** en Vâl d’Aoûta
* le **cariou** en Vâl d’Aoûta
* le **loc** ou l’**âloc** *m* en Vâl d’Aoûta
* l’**oque** *m* en Vâl d’Aoûta
* le **chiévrerou** ou le **chèvriou** en Vâl d’Aoûta
* la **lupa** en Vâl d’Aoûta : a Cort-Mayor et La Sâla
* l’**hibou** *m* en Vâl d’Aoûta : en Vâlgresenche
* le **javanèl** dins les Valâdes arpetanes : a Jalyon
* le **douesèl** dins les Valâdes arpetanes : a Cères
* le **chèvres-uély** en Valês : en Saviése

## Notes et rèferences
### Notes

### Vocabulèro
#### — Enfocajon et rèferences
# Varianta forésièna  de « **retranscrita** » *pp f*.
# Varianta forésièna  de « **cela** » *a dèm f*.
#### — Tèxto

### Rèferences
#### — Principâles
# Prononciacion en arpitan forésien de **[[Vers-Charmasél]]** d’aprés les pâges sus quel patouès « ''A la découverte d’un poète, Xavier Marcoux'' » retranscrite d’aprés la nôrma AFE.
#  ''Xavier Marcoux (1911-1992). Poète patoisant'' , Montbréson, “Village de Forez - Patois vivant”, 2002.
#  Domenico Stich, *Dictionnaire francoprovençal-français et français-francoprovençal*, Tonon, Le Carré, 2003, 27 et 256.
#  Diego Genta *Toumazìna* et Claudio Santscroce, *Scartablàri d’la modda d’Séreus (Valàddeus eud Leuns). Vocabolario del *patois* francoprovenzale di Ceres (Valli di Lanzo)*, Turin, Editrice Il Punto - Piemonte in Bancarella, 2013, 119 [→ ***dou<span style="color:red;">e</span>sèl***].
#  , *Los noms de les bétyes en arpitan*, Siér, Arpitania, 2015, 30 [→ ***cab<span style="color:red;">r</span>u*** d’aprés la prononciacion vâldotêna].
#  Rogiér Verèt, ''Dikchonéro Fransé - Savoyâ - Dictionnaire Français - Savoyard'' , 10 èdicion reviua et ôgmentâ, 2023, 911-913.
#  D’aprés quela pâge : « ''hibou'' », sus le seto *patoisvda.org* (viu le 9 d’avril 2024).
#  D’aprés quela pâge : « ''dzavanèl'' », sus le seto *dizionariogiaglionese.it* (viu le 9 d’avril 2024).

#### — Suplèmentères


Catègorie:Nom d’usél que manque de cllartât
Françouès de Preéls

[figura|<center>[Armoueria de Preéls.]]
**Françouès de Preéls** (originère de Preéls-vers-Noréya, quenton de Fribôrg; môrt lo 22 de mê 1511 en Vela) ére èvèco d’Aoûta dès lo 4 d’avril 1461 tant qu’a sa môrt.

Catègorie:Èvèco
Catègorie:Èvèco d’Aoûta
Catègorie:Aoûta
Conteur vaudois

figura|300px|Lo ''Conteur vaudois'' en 1869.
Lo ***Conteur vaudois*** est un jornâl hebdomadéro suisso de lengoua francèsa et arpetana.

## Histouère
La publicacion de l’*Associacion vôdouèsa des amis du patouès* est étâ fondâ en 1862 à Losena, per Louis Monnet et Henri Renou. Lo *Conteur vaudois* at publiâ des articllos sus la cultura, l’èconomia et la via de la Suisse romanda, et asse-ben sus los patouès et los ècrivens arpetans de Suisse. Doux-três tèxtos sont d’ècrivens vôdouès, p.ègz. d’ Alfred Cérésole et de Louis Favrat.

D’ense, Louis Favrat at ècrit lo tèxto «Pierro Tatipotze» dedens los premiérs nombros du *Conteur*, en 1862 :

*«… D’à premi tot alla prau bin : noutron Pierro veindâi de la règuelisse, dei rolets dé tabac, de la cassonarda, de la farna bliantze, dau tabac à niclliâ, dau sucro, dau café, dei remêssé et dau savon; remêssivé la boutiqua et poutzîvé lé balancé. Et pu la vîllie fasâi dau bon café, de la soup’ aux fidés, et quôqué iadzo dau matafan; l’étai bin ou bocon retreinsa, et verîvé bin sé courtze dévan que de lé bailli, mâ tot parâi lei cosâi prau à medzi. Tot cein étâi bô et bon, et noutron corps, avoué sé gadzo, arâi pu sé gardâ quôqué courtze; mâ falliâi se retapâ on bocon. Peinsâ vâi, à [[Losena]], su la Palud ! … »*

En 1863, lo *Conteur* at publiâ un’anciana chanson sus la dominacion de la Mêson de Savouè sus lo payis de Vôd :

:«O prènce de Savouya
:T’as ton cau bèn marri
:T’as angaddhi
:La noblla Velanaûa
:De Tçillon le tçathi
:T’as angaddhi Losëna
:Losëna et Vevay
:Tote le méliau pllatçe
:Que ll’ausse à l’entouâ d’au lé.»

En 1869, Louis Favrat at publiâ, dedens lo jornâl : «Quelques mots sur les patois de la Suisse française.

La fin de la première serie du *Conteur vaudois* vint en 1934. Dês 1947 l’est publiâ la seconda serie : *Le nouveau Conteur vaudois*, pués dês 1956 lo *Conteur romand, revue pour le maintien des patois et des traditions*, tant qu’en 1968.

Dês 1960 lo *Conteur* est la publicacion de la *Fédération romande des patoisants* qu’at fondâ, en 1973, lo jornâl *[[L’Ami du Patois]]*.

La lengouiste Dorothée Aquino at dècrit la posicion du *Conteur vaudois*, collèccion de tèxtos arpetans qu’est una sôrsa du Gllossèro des patouès de la Suisse romanda.

## Vêre avouéc
* lo Vôdouès

## Bibliografia
* Jean-Pierre Chuard : *Des journaux et des hommes : aspects de l'histoire et de l'évolution de la presse en Suisse romande*, Yens 1993.
* Conteur vaudois, dedens lo Diccionèro historico de la Suisse
* Olivier Stucky : *Écrire chez nous. Des manifestations du "parler de chez nous" dans la littérature populaire vaudoise au tournant des XIXe et XXe siècles comme affirmation identitaire.* Universitât de Losena 2006.

## Lims de defôr
* Le conteur vaudois : journal de la Suisse romande 1862–1934. sus e-periodica.ch

## Notes et rèfèrences


Catègorie:Jornâl
Catègorie:Cultura du quenton de Vôd
Catègorie:Cultura arpetana
Catègorie:Losena
Petiôt tèorèmo de Fèrmat

[figura|250px|<div class="center">''[Pierro de Fèrmat* propôse en 1640 lo tèorèmo sen aduire de dèmonstracion.</div>]]
En [[matèmatiques]], lo *'petiôt tèorèmo de Fèrmat*'  est un rèsultat de l’[[aritmètica modulèra]], que sè pôt asse-ben dèmontrar avouéc los outils de l’[[aritmètica èlèmentèra]].

S’ènonce d’ense : « se  est un [[nombro premiér]] et se  est un [[Entiér relatif|entiér]] *pas divisiblo per *, adonc  est un [[Multiplo (matèmatiques)|multiplo]] de  », ôtrament dét (desot les mémes condicions sus  et ),  est [[Congruence sus los entiérs|congru a 1 modulo ]] :



Un ènonciê pariér est : « se  est un nombro premiér et se  est un entiér *quin que seye*, adonc  est un multiplo de  » :



Dêt son nom a [[Pierro de Fèrmat]], que l’ènonce por lo premiér côp en .

Il at tot plen d’aplicacions, a côp en [[aritmètica modulèra]] et en [[criptografia]].
[[Fichiér:Leonhard Euler 2.jpg|figura|250px|<div class="center">*Leonhard Euler* semond en 1736 la premiére dèmonstracion publeyêe du tèorèmo.</div>]]

== Dèmonstracions ==
=== Una dèmonstracion aritmètica èlèmentèra ===
Un’ôtra dèmonstracion du premiér ènonciê est pariére (per dessus simpla) a una prôva du [[Lèmo de Gauss (tèoria des nombros)|lèmo de Gauss]] : la combina ique est d’èstimar modulo , de doves façons, lo produit
:

La prôva est prod rapida en fassent los carculs dens l’[[Anél ℤ/nℤ|anél ℤ/*p''ℤ]], mas la pôvont adés dètalyér en empleyent solament la division euclidièna, lo lèmo d’Euclido, et una propriètât algèbrica de la congruence sus los entiérs.

## Notes et rèferences
### Notes

### Vocabulèro

### Rèferences


Fermat
Fermat
Catègorie:Pierro de Fèrmat
Catègorie:Aritmètica èlèmentèra
Cars Règion Lêre

figura|Car de la legne 302, en anciana livrâye dèpartementala, en dirèccion de Montbréson a l'arrét a Solèmi
**Cars Règion Lêre**, ancianament los transpôrts entèr-de la vela de la Lêre (TEL), est lo nom du malyâjo de transpôrts entèr-de la vela de la Lêre, en règion Rôno-Alpes.

Dês lo 1ér de septembro 2017, la Règion Ôvèrgne-Rôno-Ârpes est ôtoritât enganciosa des transpôrts entèr-de la vela et ècouliérs. Dens la Lêre, la compètence ére dèlègâye u dèpartement tant qu'a lo 1ér de janviér 2021.
Louis Favrat

**Louis Favrat** (nèssu lo 23 de j·ulyèt 1827 a Losena, môrt lo 27 de janviér 1893 a Losena) est un chèrchior, biologo pués ècriven de lengoua arpitana du quenton de Vôd.

Dês 1887, il ére consèrvator du musê de botanica de Vevê.

Il at èditâ lo gllosséro des patouès de la Suisse romanda de Felipo-Sirice Bridel (1757–1845), posthume, en 1866.

## Ôvres
Louis Favrat at publiâ des articllos, en francês et en patouès, dedens lo *[[Conteur vaudois]]*.

Collèccion :

* *Mélanges vaudois, français et patois.* (1894)

Chansons :

* *Tsanson de Bounan*
* *L'accordâiron*
* *Tsanson dâi veneindzâo*, 1927
* *Gustave*
* *Tsanson de vegnolan*
* *La Rèsse et lo Moulin

== Bibliografia ==
* Henri Niggeler, Marianne Niggeler : *Inventaire des chants vaudois.* Dedens : *L'ami du patois : trimestriel romand,* 36, 2009, p. 67.
* [[Ernest Wilczek]] : *Louis Favrat, conservateur du Musée de botanique : 1827-1893 : notice biographique.* Dedens : *Bulletin de la Société vaudoise des sciences naturelles,* 29, 1893, p. 229–239.

== Lims de defôr ==
* Henri Niggeler: [https://web.archive.org/web/20191219094358/https://le-courrier.ch/hommage-a-pierre-guex-borgeaud-mainteneur-et-defenseur-du-vieux-langage-vaudois/ *Hommage à Pierre Guex-Borgeaud, mainteneur et défenseur du vieux langage vaudois''], 2014 ( le-courrier.ch/ )

Catègorie:Biologo
Catègorie:Ècriven arpetan
Catègorie:Litèratura suissa
Catègorie:Quenton de Vôd
Catègorie:Pèrsonalitât du canton de Vôd
Catègorie:Losena
Catègorie:Vevê
André Marcel

**André Marcel** (nèssu lo 17 de mârs 1902 a Losena; môrt lo 28 d’oût 1996) est un jornalisto et ècriven suisso et arpetan.

Originère du quenton de Vôd, il at ècrit por des jornals valêsans puès vôdouès et genevês, et asse-ben por la Radio Suisse romanda.

## Ôvres
* *La foire au Mariage*, 1939
* *Les dernières nouvelles : Farce inédite*, 1940
* *Coup de Feu*, 1942
* *Réminiscences*, 1945
* *Le démon de la tendresse*, 1950
* *Le carrousel sous la pluie*, 1951
* *Mon Portugais*, 1956
* *Il n'y a pas de justice*, Lausanne 1969
* *Vous les femmes...*, Lausanne 1970
* *Aimer la vie*, Lausanne 1971
* *Aux mains des guérisseurs*, Lausanne 1972
* *Le secret des guérisseurs*, Lausanne 1973
* *Le Valais de mes années folles*, 1997

## Bibliografia
* Gilbert Salem: *Avec la mort d’André Marcel, la terre romande perd un mentor.* Dedens : 24 Heures, 30 d’oût 1996, p. 51.

Catègorie:Arpetans
Catègorie:Pèrsonalitât de Geneva
Catègorie:Pèrsonalitât du canton de Vôd
Catègorie:Pèrsonalitât du canton du Valês
Catègorie:Jornalisto
Catègorie:Ècriven
Catègorie:Losena
Alfred Cérésole

figura|Monument a Alfred Cérésole, a Vevê.
**Alfred Cérésole** (nèssu lo 17 de mârs 1842, môrt lo 14 de janviér 1915) est un pastor et ècriven suisso et arpetan du quenton de Vôd.

Originère de Vevê, il ére lo frare de Paul Ceresole, prèsident de la Confèdèracion suisse.

## Ôvres
* *Scènes vaudoises. Journal de Jean-Louis* (1884)
* *Légendes des Alpes vaudoises* (1885) avouéc illustracions d’Eugène Burnand
* *Scènes vaudoises* (1892)
* guides touristiques
* *Notes historique sur la ville de Vevey* (1890)

Catègorie:Pastor
Catègorie:Ècriven
Catègorie:Litèratura suissa
Catègorie:Quenton de Vôd
Catègorie:Pèrsonalitât du canton de Vôd
Catègorie:Vevê
Matèmatiques

figura|Rêsonement matèmatico sur un tablô.
Les **matèmatiques** (ou la **matèmatica**) sont un ensemblo de cognessences abstrètes rèsultant de rêsonements logicos aplicâs a des objèts plusiors tâls que los ensemblos matèmaticos, los nombros, les fôrmes, les modèlos, les transformacions geomètrica, etc. ; et pués ux relacions et opèracions matèmatiques qu'ègzistont entre cetos objèts. Els sont asse lo bien de rechèrche dèvelopant cetes cognessences, et pués la disciplina que los ensègne.

Els possèdont plusiors branches tâles que : l'aritmètica, l'algèbra, l'analise, la geomètrie, la logica matèmatica, les probabilitâts, etc. Il ègziste asse-ben una cèrtêna sèparacion entre les matèmatiques pures et les matèmatiques aplicâs.

Les matèmatiques sè distingont des ôtres sciences per un rapôrt particuliér u rèèl omnibus l'obsèrvacion et l'èxpèrience ne s'y pôrtont pas sur des objèts fesicos ; les matèmatiques sont pas una science empirica. Els sont de natura a chavon entèlèctuèla, fondâyes sur des axiomos dècllarâs verés ou sur des axiomos por un temps admetu. Cetos-ce en constituont los fondements et dèpendont donc de gins d'ôtra proposicion. Un ènonciê matèmatico – apelâ en gènèral, aprés étre validâ, tèorèmo, proposicion, lèmo, fêt, squolia ou corolèro – est considèrâ coma valido quand lo discors formèl qu'ètablét sa veretât rèspècte un cèrtin bâti rêsonâblo apelâye dèmonstracion. Un ènonciê qu'at pas oncor étâ l'objèt d'una dèmonstracion mas qu'est tot-un considèrâ coma admetu est apelâ suposicion.

Ben que los rèsultats matèmaticos seyont des veretâts purament formèles, ils trôvont des aplicacions dens les ôtres sciences et dens difèrents biens de la tècnica. O est d'ense qu'Egène Vignèr dècllâre que la « dèrêsonâbla èficacitât des matèmatiques dens les sciences de la natura est una chousa quâsi mistèriosa ».

## Rèfèrences
Felipo-Sirice Bridel

figura|Felipo-Sirice Bridel.
**Felipo-Sirice Bridel** (nèssu lo 20 de novembro 1757 a Begnin, môrt lo 20 de mê 1845 a Môrçôls) est un chèrchior, prétro, ècriven pués lèxicologo suisso du quenton de Vôd.

Aprés les ètudes a l’acadèmia de Losena, il vint prétro a Prilli, pués a Bâla, Châtél d’Ex et Môrçôls.

Il at crèâ un gllossèro des dialèctos arpetans de la Suisse romanda, que pués ére una sôrsa du Gllossèro des patouès de la Suisse romanda fondâ per Louis Gôchat.

## Ôvres
* *Mélanges Helvétiques.* Losena 1787–1793
* *Reise durch einige der romantischsten Gegenden der Schweiz: Nebst einer Charte.* Gotha 1789
* avouéc Jean-Louis Bridel : *Kleine Fußreisen durch die Schweiz.* Zürich 1811.
* *Conservateur suisse.* 13 tomes. 1813–1831.
* *Essai statistique sur le Canton de Vaud.* Zürich 1815.
* *[[Glossaire du patois de la Suisse romande]].* Losena 1866, posthume èditâ per Louis Favrat en 1866.

## Bibliografia
* Michel Grandjean : Philippe-Sirice Bridel. Dedens lo Diccionèro historico de la Suisse
* *Philippe Bridel*, dedens la Encyclopaedia Britannica, 1911

## Lims de defôr

Catègorie:Protèstantismo
Catègorie:Prétro
Catègorie:Ècriven arpetan
Catègorie:Litèratura suissa
Catègorie:Quenton de Vôd
Catègorie:Pèrsonalitât du canton de Vôd
Catègorie:Losena
Catègorie:Montrolx
Catègorie:Lengouistica de la lengoua arpetana
Dorothée Aquino

**Dorothée Aquino**, originère du quenton de Nôchâtél, nèssua vers 1975, est una lengouista et dialèctologa suissèssa.

l’ at fât des ètudes a l’univèrsitât de Nôchâtél, pres Andres Kristol.

Dês 2002 el’ est collaboratrice du *Centre de dialectologie et d’étude du français régional* a Nôchâtél, et dês 2006, asse-ben du Gllossèro des patouès de la Suisse romanda. L’ at contribuâ a la *[[Base de données lexicographiques panfrancophone]]*, u *[[Diccionéro des noms de comunes suissèsses]]*, pués ux *Documents linguistiques de la Suisse romande*.

Un projet de rechèrche est nomâ *Les idéologies langagières des patoisants suisse romands au tournant du XXe siècle*.

En 2019, Dorothée Aquino at organisâ un colloque de la dialèctologia de l’Arpetan, a Nôchâtél.

## Ôvres
* *Mémoires d'un forban philosophe" 1829. Variation linguistique et idéologies langagières.* Paris 2019.
* avouéc Fèdèrica Diémoz: *La place des patois en Suisse romande aujourd'hui.*
* avouéc Sara Cotelli: *Réflexions épistémologiques autour de la sociolinguistique historique.* Dedens : Pour une épistémologie de la sociolinguistique. Limoges 2010, p. 65-72.
* avouéc Sara Cotelli et Christel Nissille: *Les recueils de cacologies du XIXème siècle en Suisse romande. Entre description et proscription.* Dedens : Vox Romanica, 70, 2011, p. 219-243.
* *La lexicographie suisse romande sur la voie de la description. L’exemple de [[William Pierrehumbert]] (1882-1940).* Dedens : Anick Farina (èd.): La variation lexicale des français. Paris 2014, p. 83–100.
* avouéc Sara Cotelli Kureth et Christel Nissille: *Contact entre patois et français en Suisse romande de 1800 à 1970. L’unilinguisme revisité.* Dedens : Sociolinguistique des contacts (Revue des Langues romanes, 123), 2019, p. 69–92.
* èditâ avouéc Andres Kristol et Sara Cotelli: *Sociolinguistique historique du domaine gallo-roman. Enjeux et méthodologies.* Bern Berlin 2009.
* avouéc Sara Cotelli et Christel Nissille: *Les cacologies, un genre textuel? Essai de définition à partir du corpus suisse romand.* Dedens : E. Casanovo Herrera, C. Calvo Rigual (èd.): Actes del 26é Congrés de Linguística i Filologia Romàniques. València, 6-11 de setembre de 2010. 2013, p. 52-63. 
* avouéc Fèdèrica Diémoz, èdicion de : *«Toujours langue varie …». Mélanges de linguistique historique du français et de dialectologie galloromane offerts à M. le professeur Andres Kristol par ses collègues et anciens élèves.* Geneva 2014.

## Lims de defôr
* Dorothée Aquino, sus lo seto vouèbe de l’univèrsitât de Nôchâtél

## Notes


Catègorie:Chèrchior suisso
Catègorie:Lengouisto suisso
Catègorie:Pèrsonalitât du canton de Nôchâtél
Catègorie:Lengouistica de la lengoua arpetana
Catègorie:Fèna
Identitât d'Euler

En matèmatiques, l**'identitât d'Euler** est una relacion entre plusiors constantes fondamentales et utilisant les três opèracions aritmètiques d'adicion, multiplicacion et exponenciacion :

yô la bâsa  du logaritmo naturèl reprèsente l'analise, l'unitât imaginâ  reprèsente l'algèbra, la constanta d'Archimèdo  reprèsente la géométrie, l'entiér 1 l'aritmètico et lo  les matèmatiques.

El est nomâye d'aprés lo matèmaticien Leonhard Euler que la fât aparêtre dens son *[[Introductio in analysin infinitorum|Introductio]]*, publeyê a Losena en 1748. Devant que d'étre citâye per Euler, ceta formula ére cognessua du matèmaticien angllês Roger Cotes, môrt en 1716.

## Dèmonstracion

### Per l'analise complèxa
Vu que  et , ceta formula est lo câs particuliér  de la formula d'Euler en analise complèxa (por tot nombro rèèl ).
O est asse lo câs particuliér *n* = 2 porce que la soma des racenes ''n''-ièmes de l'unitât est nula.

### Per la geomètrie


  Image:EulerIdentity2.png|
  Image:EulerIdentity2b.png
  Image:EulerIdentity8.png|Juxtaposition de 8 triangles rectangles
  Image:EulerIdentity16.png|Juxtaposition de 16 triangles rectangles
  Image:EulerIdentity2.svg|Illustration du résultat


L'entèrprètacion geomètrica que fornét una pista de dèmonstracion per una suite est fondâye sur lo fêt de posar couta a couta des triangllos rèctangllos.

: \forall z\,\in\mathbb{C} \quad \mathrm e^z = \lim_{n\to\infty} \left(1+\dfrac{z}{n}\right)^n 

adonc, los multiplicacions complèxes sè traduisent per des rotacions, lo pouent de coordonâs \left(1 + \dfrac{\mathrm i\pi}N\right)^N est obtenu en posant couta at couta *N* triangllos rèctangllos 

## Biôtât matèmatica
L'identitât d'Euler est sovent citâye coment un ègzemplo de biôtât matèmatica.

En èfèt, en ples de l'ègalitât, três des opèracions fondamentales de l'aritmètica y sont utilisâyes, châcuna un côp : l'adicion, la multiplicacion et l'exponenciacion. L'identitât fât asse-ben entèrvenir cinq constantes matèmatiques fondamentales : 

* 0, l'èlèment netro de l'adicion.
* 1, l'èlèment netro de la multiplicacion.
* , tojorn presenta en trigonomètrie, en geomètrie dens la èspâço uclidien et en analise matèmatica ( = 3,14159265...)
* , bâsa des logarithmes qu'apparait sovent en analise, carcul difèrencièl et matèmatiques financiéres ( = 2,718281828...). Tot coment , o est un nombro transcendant.
* , l'unitât imaginâ a la bâsa des nombros complèxos, qu'ant pèrmês l'ètude de la rèsolucion des ècouacions polinomiales devant que de vêre lor usâjo èlargi.

L'enventèro de cetos difèrents èlèments est mielx metu en èvidence per la notacion polonêsa envèrsa de la formula d'Euler :

: 0 ; 1 ; *e* ; *i* ;π ;  * ; ^ ; +; =

On en dèduit que l'exponenciala complèxa est -pèriodica.

## Notes et rèfèrences


Traduccion de l'articllo francês corrèspondent a lo 25 de mê 2022

Catègorie:Matèmatiques
Chèbres

figura|Lo Lèman, viu per Fèrnand Hodler.
**Chèbres** est una comena suissèssa pués arpetana du district de La Vâl-Ôron dedens lo quenton de Vôd.

Avouéc la supèrficie de 2,14 km2, l’ est una petiôta comena vôdouèse.

## G·eografia
Lo velâjo est situâ a riva de bise du Lèman.

## Histouère
La localitât est nomâ lo premiér côp, dedens un document de l’an 1079, coment *Carbarissa*.

## Patrimouéno
* l’égllése de Chèbres, bâtiâ en 1888

## Transpôrt
Pulyi sè trôve sus l’ ôtorota 9.

## Pèrsonalitâts
* Ernest Biéler, pintro
* Isabelle de Charrière
* Fèrnand Hodler, pintor du payisâjo de Chèbres et du Lèman
* Ôgusto Piccard, fesico

## Vêre avouéc
* Lista des comenes du Canton de Vôd

## Lims de defôr

## Notes et rèfèrences


Catègorie:Comena du quenton de Vôd
Catègorie:Lèman
Catègorie:District de La Vâl-Ôron
Ernest Biéler

figura|Pintura d’Ernest Biéler dedens lo palès fèdèrâl, a Bèrna.
**Ernest Biéler**  – nèssu lo 31 de j·ulyèt 1863 a Rolo, canton de Vôd; môrt lo 25 de jouin 1948 a Losena – est un pintro suisso et arpetan.
figura|Mêsons a Saviése.

Il at crèa un mouél de pintures du payisâjo du canton Valês. Dês 1889 il vivét a Saviése. Il at balyé des ôvres por la dècoraion du palès fèdèrâl, a Bèrna.

1900 vint membro de la lèg·ion d’honor.

## Bibliografia
* Maurice Jean-Petit-Matile : *Ernest Biéler.* Éditions Marendaz, Lutry 1976.

## Lims de defôr

Catègorie:Pintro
Catègorie:Pèrsonalitât du canton du Valês
Catègorie:Pèrsonalitât du canton de Vôd
Catègorie:Losena
À Cœur Joie

***À Cœur Joie*** est una associacion entèrnacionâla de chant chorâl.

L’organisacion est étâ fondâye, en 1948, per Reine Bruppacher, Christian Legros et lo musicien César Geoffray (* a Liyon lo 20 de fevriér 1901; † 1972). La siéta d’ *À Cœur Joie* sè trôve a Liyon.

En 1953, l’est organisâ la rencontre *les Choralies*, a Vèson, en Provence.

Des associacions nacionèles *À Cœur Joie* ègzistont an France, Bèlgica, u Quèbèc, en Suisse, Alemagnes, Roumania, Congô, Gabon, Togô, Couta d’Ivouèro pués Alg·èria.

## Bibliografia
* Huss Valérie : *À Cœur Joie : quarante années au service du chant choral.* 2002.

## Lims de defôr
* Seto vouèbe de ''À Cœur Joie Suisse''

Catègorie:Organisacion entèrnacionâla
Catègorie:Associacion ou ben organisacion en France
Catègorie:Associacion ou ben organisacion en Suisse
Catègorie:Musica
Catègorie:Liyon
Hôtior

[figura|150px|la hôtior du [Col du Grant-Sent-Bèrnârd est 2473 mètros sus lo nivél de la mar.]]

Per **hôtior**, on entend una dimension vèrticâla d’un objèt ou ben un endrêt.

## G·eografia
La hôtior d’un luo sus la Tèrra est l'èlèvacion comparâye avouéc la surface de rèfèrence du nivô moyen de la mar.

Lo nivél g·eografico vint du sistèmo g·eodèsico et cartografico du mondo.
[figura|150px|Lo [Monument Brunswick, a Geneva, que la hôtior est 19,5 mètros.]]
## Arch·itèctura et Ârt
En arch·itèctura et los ârts, la hôtior est la dimension verticâla des bâtiments et des ôvres d’ârt.

## Navigacion aèrièna
L’hôtior est, en navigacion aèrièna, la distance desus lo sol – l’*altitude* la distance desus lo nivél de la mar.

## Vêre avouéc
* Pièrres du Niton

Catègorie:Geografia
Catègorie:Cartografia
Hal Holbrook

figura|Hal Holbrook en 2007
**Hal Holbrook** est un actor, rèalisator et scènaristo amèriquen, nèssu lo 17 de fevriér 1925 a Cleveland, dens l'Ohio (Ètats-Unis), et môrt lo 23 de janviér 2021 a Beverly Hills, en California (Ètats-Unis). Il est spècialement cognessu por sos rolos dens Los Homos du prèsident, Fog, and Into the Wild.

Catègorie:Actor amèriquen
Le Figaro

***Le Figaro*** est un jornâl francês.

Il est étâ fondâ lo 15 de janviér 1826, a Paris.

## Lims de defôr
* Seto Vouèbe : Seto oficièl du jornâl.

## Notes et rèferences
### Notes

### Rèferences


Catègorie:Jornâl
Catègorie:Paris
Catègorie:Cultura en France
Âgié

figura|100px|Lo drapél d’Âgié.
**Âgié** est una comena suissèssa pués arpetana du quenton de Vôd.

## G·eografia
El’est dedens lo district du Jura-Bise vôdouèsa.

Lo velâjo sè trôve u pied du massis du Jura.
figura

## Histouère
La localitât est nomâ lo premiér côp, pendent l’âjo du segond reyômo de Borgogna, dedens un document ècrit en latin de l’an 982, coment *in pago de Atiaco*.

## Patrimouéno
* l’égllése d’Âgié, bâtiâ en 1687

## Lims de defôr

Catègorie:District Jura-Vôd de bise
Catègorie:Velâjo arpetan
Lèc de Jor

figura
Lo **Lèc de Jor** est un lèc de la Suisse et en Arpetania.

## G·eografia
Lo lèc de Jor est situâ en Valâ de Jor. Sè trôve dedens lo massis du Jura et dedens lo quenton de Vôd. Il est an la partia ponent-miéjornâla du district Jura-Vôd de bise.

La reviére Orba sè jete dedens lo lèc. 

U torn du lèc sont les comenes d’Abayie, du Chenit et du Loué.

## Lims de defôr

Jor
Catègorie:Geografia de la Suisse
Catègorie:Geografia du quenton de Vôd
Catègorie:Jura
Catègorie:District Jura-Vôd de bise
Vâl-Lion

figura|100px|Lo drapél de la comena.
**Vâl-Lion** est una comena suissèssa pués arpetana du quenton de Vôd.

Lo velâjo est enscrit

## G·eografia
L’endrêt est dedens lo District Jura-Vôd de bise et fat partia du Parc naturâl règ·ionâl Jura vôdouès.

Lo velâjo sè trôve u pied de la Dent de Vâl-Lion qu’est un sonjon du massis du Jura.
figura|Viua du velâjo.

Les comenes vesenes sont : Vâlorba, Premiér, Romanmotiér-En-vie, Juriens, Mont-la-vela (qu’est dedens lo District de Môrges) et L’Abayie.

## Histouère
La localitât est nomâ lo premiér côp, dedens un document ècrit en latin de l’an 1097, coment *in valle leonis*. Lo mot *liô* en patouès dèsigne un cors d’égoua.

## Patrimouéno
* l’égllése de Vâl-Lion, bâtiâ en 1755

## Lims de defôr

Catègorie:District Jura-Vôd de bise
Catègorie:Velâjo arpetan
Catègorie:Payisâjo, endrêt ou ben monument naturâl d’importance nacionâla
Dent de Vâl-Lion

La **Dent de Vâl-Lion** est una montagne du Jura suisso dedens lo quenton de Vôd.

## G·eografia
La montagne sè trôve a bise desus lo velâjo de Vâl-Lion, et a levant du lèc de Jor, dedens lo district Jura-Vôd de bise.

## Vêre asse-ben
* Parc naturâl règ·ionâl Jura vôdouès

### Bibliografia
*  Vincent Bichet et Michel Campy : *Montagnes du Jura. Géologie et Paysages,* Besençon, NÉO éditions, 2008.

## Notes et rèferences
### Notes

### Noms d’endrêt

### Vocabulèro

### Rèferences


Catègorie:Bèca du Jura suisso
Catègorie:District Jura-Vôd de bise
Catègorie:Crét
Catègorie:Bèca d’un quenton en Suisse
Catègorie:Geografia du quenton de Vôd
Catègorie:Stacion de sports d’hivèrn
L’Abèrgement

figura|100px|Lo drapél d’Abèrgement.
**L’Abèrgement** est una comena suissèssa pués arpetana du quenton de Vôd.

## G·eografia
El’est dedens lo district du Jura-Bise vôdouèsa et lo massis du Jura et 12 kilomètros a ponennt d’Invèrdon .
figura|Situacion de la comena.

## Patrimouéno
* l’égllése d’Abèrgement, bâtiâ en 1902

## Lims de defôr

Catègorie:District Jura-Vôd de bise
Catègorie:Velâjo arpetan
Riobamba

figura|150px|Drapél de Riobamba.
**Riobamba** est una vela de l’Èquator.

## Lims de defôr

Catègorie:Èquator
Catègorie:Vela
Adelayida d’Ôtriche

figura|150px|Adelayida d’Ôtriche.
**Adelayida d’Ôtriche** (nèssua a Milan lo 3 de jouin 1822; môrta lo 20 de janviér 1855 a Turin) est una princèssa d’Ôtriche.

El’est, dês lo 12 d’avril 1842, per lo mariâjo avouéc lo rê Victor-Èmanuèl II, la rêna de Sardègne.

Son fily est lo rê Humbèrt Iér.

## Vêre avouéc
* Mêson de Savouè

## Lims de defôr

Catègorie:Histouère de la Savouè
Catègorie:Histouère de l’Étalia
Catègorie:Rê
Catègorie:Ôtrich·e
Catègorie:Fèna
Ârnê (Jura-Bise vôdouèsa)

figura|100px|Lo drapél d’Ârnê.
**Ârnê** – oficièlament, en francês : *Arnex-sur-Orbe* – est una comena suissèssa pués arpetana du quenton de Vôd.

## G·eografia
La comena est dedens lo district du Jura-Bise vôdouèsa.

Lo velâjo sè trôve a ponent de la pllâna de l’Orba, et entre-mié la vela Orba et la comena de La Sarra.

## Histouère
La localitât est nomâ lo premiér côp, dedens un document ècrit en latin de l’an 1049, coment *Arniacum*.

## Transpôrt
La gâra d’Ârnê qu’est desus la hôtior de 552,43 m , est situâ desus la legne de chemin de fèr Losena – Vâlorba – France.

## Lims de defôr

Catègorie:District Jura-Vôd de bise
Catègorie:Velâjo arpetan
Chârlomagno

figura|<center>« CAROLUS IMPERATOR AUGUSTUS ».</center>
**Chârlomagno** (nèssu en 742 ou ben 747 ou 748; môrt lo 28 de janviér 814 a Ès-la-Chapèla) est dês lo 9 d’octobro 768 rê des Francs, pués dês lo 5 de jouin 774 rê des Lombârdos, et dês lo 25 de dècembro 800 l’emperor du Ponent.

## Chârlomagno et l’Arpetania
figura|Comtâts carolingiens.
L’ancian reyômo des Burgondos, cârro lengouistico de l’Arpetan, avouéc lo bassin du Rôno, est étâ prês per los mèrovengiens et pués la Burgondia l’at fât partia du reyômo des Francs.

En Arpetania, Chârlomagno at rassemblâ et èdifiâ, en 773, l’armâ du reyômo des Francs, dedens la règ·ion de Geneva. De loquinta est parti, por montar sus los cols arpencs et arpetans – lo Col du Grant-Sent-Bèrnârd et lo Col du Mont-Cenis – pués entrar en Étalia, por combatre los Lombârdos. En 774, los Francs ont ocupâ la vela Pavia, centro du reyômo des Lombârdos.
figura|150px|Ègouiéra dèta « de Chârlomagno », dedens lo  trèsôr de l’abayie tèrritoriâla de Sent-Môris d’Agôno.

Chârlomagno at divisâ lo reyômo en comtâts. Los comtos et, por l’égllöse, los èvècos éront responsâblos por l’administracion dfes règ·ions. Doux-três comtâts en Arpetania éront :
* lo comtât du Liyonês
* lo comtât de Môrièna
* lo comtât de Vièna
* lo comtât du Valês
* lo comtât de la Tarentèsa
* lo comtât de Savouè
etc.

En la politica culturâla, Chârlomagno at contriubâ a promôver les lengoues et dialèctos du payis.

Lo trèsôr de l’Abayie de Sent-Môris, a Sent-Môris, dedens lo quenton du Valês, at consèrvâ una ègouiéra famosa dèt « de Chârlomagno ».

## Bibliografia
* Jean Favier : *Charlemagne.* Fayard, Paris 1999.

## Lims de defôr

## Notes et réfèrences


Catègorie:Rê
Catègorie:Emperor
Oriant-Èxprès

L’**Oriant-Èxprès** est un tren qu’at assurâ la lièson de chemin de fèr entre-mié Paris et Viène pués Vènisa, pués Constantinople.

Dês 1919, lo tren est passâ per l’Arpetania, desus la legne de chemin de fèr Dijon-Vâlorba- Loserna-Sion-tunèl de Semplon-Milan.

figura|300px|Placa de l’Oriant-Èxprès.

## Bibliografia
* Vladimir Fédorovski, *Le Roman de l'Orient Express,* Éditions du Rocher, 2006.

## Lims de defôr

Catègorie:Chemin de fèr
Chambllon

figura|100px|Lo drapél de Chambllon.
**Chambllon** est una comena suissèssa pués arpetana du quenton de Vôd.

## G·eografia
Lo velâjo est dedens lo district du Jura-Bise vôdouèsa, a sud-este du massis du Jura et prés d’Invèrdon .
figura|Situacion de la comena.

## Patrimouéno
* la chapèla de Chambllon
* lo châtél de Chambllon

## Lims de defôr

Catègorie:District Jura-Vôd de bise
Catègorie:Velâjo arpetan
César Geoffray

figura|César Geoffray et Marie Prudhon, musicièna et sia fèna
**César Geoffray** (nèssu lo 20 de fevriér 1901 a Liyon et môrt lo 24 de dècembro 1972 ) est un musicien et composior francês et arpetan.

Il est lo fondator, en 1947, de l’associacion entèrnacionâla de chant chorâl «À Cœur Joie».

## Bibliografia
* Jaeger François : *César Geoffray et À Cœur Joie.* 1976.

Catègorie:Musicien francês
Catègorie:Liyon
Catègorie:Arpetans
Marie Trolliet

**Marie Trolliet** – nom de ploma **Mario***** – (nèssua lo 8 de janviér 1831 a Lucens, quenton de Vôd; môrta lo 31 de j·ulyèt 1895 a Vèroça, canton du Valês) est una ècrivena suissèssa du quenton de Vòd et du Valês.

Originère d’una famelye de Bâgne en Valês, vivèt a Bèrlin pués Siérro et a 
Vèroça en Bâs-Valês.

El’est probâblament la premiére ècrivena du Valês.

## Ôvres
* *Un vieux pays : croquis valaisan*, 1889
* *Silhouettes romandes*
* *Le Génie des Alpes valaisannes*
* *Edelweiss*
* *Nouvelles silhouettes*

## Bibliografia
* *La tombe de Mario à Vérossaz.* Dedens : *Gazette du Valais,* 1920, no. 78.
* Gilles Rudaz : *Marie Trolliet : Le génie des Alpes valaisannes.* Dedens : *Revue de Géographie Alpine,* 94, 2006, p. 109.
* Charly Arbellay : *Sur les pas de Marie Trolliet : on doit à cette femme écrivain vaudoise la révélation de Vercorin.* Dedens : Le Nouvelliste, 1992, no. 64.
* Lise Marie Terrettaz : *Le Monument à Mario****. Dedens : Le Nouvelliste, 3 de jouin 2022.

## Notes


Catègorie:Ècriven
Catègorie:Pèrsonalitât suissa
Catègorie:Pèrsonalitât du canton du Valês
Catègorie:Pèrsonalitât du canton de Vôd
Catègorie:Litèratura suissa
Catègorie:Fèna
Tèvenon

figura|100px|Lo drapél de la comena.
**Tèvenon** est una comena suissèssa pués arpetana du quenton de Vôd.

La comena est étâ crèâye lo 1ér de j·ulyèt 2011.

## G·eografia
Ele sè trôve dedens lo district du Jura-Bise vôdouèsa, 7 kilomètros a bise d’Invèrdon pués desus lo massis du Jura.

A bise yô que lo tèrritouèro de la comena est frontaliéro avouéc lo quenton de Nôchàtél, sont situâs les gôrges de la Poueta-Rèsse.
figura|La situacion de la comena.

## Histouère
La comena est fât, en 2011, per la fusion de les ancianes comenes Vers-chiéz-los-Rês, Fontanezier, Romairon et Vaugondry.

## Lims de defôr

Catègorie:District Jura-Vôd de bise
Jorn mondiâl de l’enveronence

Lo **« Jorn mondiâl de l’enveronence »** est un èvènement liyê a la natura et l’environnament naturâl.

Dês 1972, lo jorn est enstituâ per lo *United Nations Environment Programme* de l’Organisacion de les Nacions unies. Dedens lo calendriér de l’an, il est lo 5 de jouin.

## Vêre avouéc
* Jorn de la Tèrra

## Lims de defôr

* Jorn mondiâl de l’enveronence, sus lo seto vouèbe oficiâl de l’ONU

## Rèferences


Catègorie:Calendriér
Catègorie:Natura
Catègorie:Organisacion des Nacions unies
Catègorie:Enveronance
Novara

figura|300px
**Novara** est na vela étaliena dedens la règ·ion Piemont.

La vela est sitâye 100 kilomètros a bise-levant de Turin.

## Histouère
L’endrêt dèt *Novaria* ègziste dês l’antiquitât. Novara ére un ducât du reyômo des Longobârdos.

En 1706, la Savouè at ocupâ la vela.

## Lims de defôr

## Notes et rèfèrences


Catègorie:Vela d’Étalia
Catègorie:Piemont
Sonjo conscient

[figura|250px|<div class="center">Cuvèrta du premiér lévro sus lo sonjo conscient, ''Los Sonjos et los moyens de los menar'', de [Léon d’Hervey de Saint-Denys.]]
Un **sonjo conscient** ou ben **sonjo lucido** est un sonjo que lo cudiox at conscience d’étre aprés songiér. L’usâjo de l’adjèctif « lucido » coment sinonimo de « conscient » est étâ fêt rentrar en 1867 per l’ècriven, sinologo et onirologo francês Léon d’Hervey de Saint-Denys dedens son ôvra *Los Sonjos et los moyens de los menar*. Dens los ans 1980, lo scientifico Stephen LaBerge publèye des èxpèriences sus los sonjos conscients et prôve qu’o est possiblo dês l’ètat de sonjo d’adrèciér volontèrament un signâl desot la fôrma de mouvaments oculèros prèdètèrmenâs.

La plepârt des sonjos conscients sè pâssont pendent la fâsa de sono paradoxâl. Pôvont arrevar per hasârd ou ben rèsultar d’un aprentissâjo. Sè savêr aprés songiér semond u cudiox la possibilitât d’ègzèrciér un contrôlo dèlibèrâ pas solament sus ses accions mas étot sus lo contegnu du sonjo et sus son dèroulament.

La facultât de recognetre l’ètat de sonjo pendent son sono est mencionâye dedens los tèxtos boudistos u   En Occident, lo sonjo conscient est étâ ètudiyê en laboratior du sono dês la fin des ans 1970.

## Dèfenicions
La dèfenicion minimâla formulâye en 1968 per Celia Green : « un sonjo conscient est un sonjo que lo sujèt est conscient de songiér » est admètua per tôs los chèrchiors de noutron temps.

### Dèfenicions complèmentères
Tôs los chèrchiors considèront pas la dèfenicion minimâla coment sufisenta. D’ense lo psicologo alemand Paul Tholey difèrenciêve entre-mié sonjo normal et sonjo conscient d’aprés sèpt critèros que quatro sont principâls :
* lo cudiox sât que songe ;
* il at son libro arbitro ;
* na facultât normala de rêsonament ;
* na pèrcèpcion a travèrs los cinq sens comparâbla a la normala.

D’aprés cél ôtor, los ôtros critèros pôvont étre que lo cudiox gouârde ses sovegnences de l’ètat de velye, sè rapèle pèrfètament de son sonjo u rèvely et pués il est capâblo d’entèrprètar lo sonjo u dedens mémo du sonjo.

D’ôtros ôtors revegnont dessus la sensacion d’étre present ique et ora dedens lo sonjo ou ben de lo povêr controlar.

Admètont sovent que l’èxpèrience de la conscience dedens lo sonjo dêt étre comprêsa coment continuom et que lo degrâ de conscience varie dês la prêsa de conscience minimâla dèfenia per  tant qu’a la grant-idê dècrita per Paul Tholey.

## Notes et rèferences
### Notes

### Vocabulèro

### Rèferences


*
Catègorie:Dèvelopament a sè
Forêstivâl

[figura|250px|<div class="center">''Logô du Forêstivâl'' en [2017.]]
Lo **Forêstivâl** (le ** en francês) est un fèstivâl de musiques d’ora que sè pâsse vers Trelins dens la Lêre en Ôvèrgne-Rôno-Ârpes. Il est organisâ per l’associacion FZL. Lo nom est lo mot-valisa Forês - fèstivâl.

Catègorie:Fèstivâl dens la Lêre
Catègorie:Fèstivâl de musica en Ôvèrgne-Rôno-Ârpes
Catègorie:Musica dens la Lêre
Catègorie:Mot-valisa
Catègorie:Forês
Catègorie:Fèstivâl fondâ en 2005
Star Wars

figura|Logo de ''Star Wars''.
**Star Wars** – en arpetan : *guèrres d’ èthêla* – est uns série de films de ficcion crèâye, dês 1977, per George Lucas.

## Bibliografia
* Andreas Rauscher : *Star Wars.* Ditzingen 2019.

## Lims de defôr

Catègorie:Film
Angerfist

**Angerfist**, de son veré nom **Danny Masseling**, nèssu lo 20 de jouin 1981 a Almere, Flevoland, est un productor et disc jockey de tècnô hardcore et gabber nêrlandês. En dèbut de carriére, il fât parêtre son premiér EP, qu'at nom Criminally Insane E.P., en 2002, sot lo nom d'Angerfist, u lambél Overload Recôrds. En 2006, Minne Roos (cognessu sot lo nom de ploma MC Prozac) sè juend a lui solament durent ses aparicions durent èvènament durent que ses participacions sè feront fôrt remarcâyes. Ceta méma anâ, il publeye son premiér albon studiô, Pissin' Razorbladez.

Doux de sos albons studiô, Mutilate (2008) et Retaliate (2012), second et trêsiémo rèspèctivament, avenjont los cllassements musicals nêrlandês. Pendent los mixsets, il est acompagnê de Minne Roos, et ére ôtro côp acompagnê de Crucifiyér (Crypsis). Angerfist est spècialament famox por la qualitât de sos sèts, sa presence scènica et son spèctâcllo, transportâs per son émâge emblèmatica - pôrt d'un mâsco d'hoquê et d'un chandâly (nêr por Masseling et blanc por Roos).

Dens los ans 2010, Masseling vint qualifiâ per la prèssa spècialisâ et de nombrox mèdiâs entèrnacionâls coma lo productor lo més enfluent a la téta des scènes tècnô hardcore et gabber entèrnacionâles. En 2014, il publeye son quatriémo albon studiô, The Deadfaced Dimension, qu'est siuvu d'un cinquiémo, en 2015, qu'at nom Raise and Revolt. En novembro 2017, il publeye son siéziémo albon studiô, qu'at nom Creed of Chaos.

Catègorie:Musicien
Catègorie:Composior
Môris Casanova

**Môris Casanova** (nèssu lo 2 de j·ulyèt 1925 a Vilèta en comba de Bâgne, quenton du Valês – môrt lo 4 de j·ulyèt 1995 ) est un lengouisto pués dialèctologo suisso.

Il at fât des ètudes a l’univèrsitât de Nôchâtél. 1968 il vint rèdactor du Gllossèro des patouès de la Suisse romanda.

La granta documentacion lengouistica, crèâye per Môris Casanova de la lengoua arpetana en comba de Bâgne, est étâ èditâye en 2019 per Raphaël Maître, Eric Flückiger et Gisèle Pannatier : lo Dichyonire du patué dë Banye.

Dês 1990, il ére membro d’honor de la Sociètât d’histouère du Valês romand.

## Ôvres
* *Cum ergiaret..., scène d’irrigation à Bagnes au XIV siècle.* Dedens : Annales valaisannes , 1995.
* *Notice linguistique: faut-il lire exeva ou exena le nom de cette imposition communale?* Dedens : Vallesia, 1979, p. 256-261.
* *Du fait de cuisine par Maistre Chiquart. 1420.* Dedens : Vallesia, 1985, p. 207–231.
* *In Villa de Bagnyes. Réflexions sur un village disparu et sur les origines que l’on attribue à son nom.* Dedens : Vallesia, 1978, p. 89-105.

## Bibliografia
* Pierro Reichenbach : *Maurice Casanova 1925–1995.* Dedens : Annales Valaisannes. Bulletin trimestriel de la Société d’histoire du Valais romand, 1996, p. 217–218.
* Rôsa-Cllâra Schüle : *Deux amis nous ont quittés.* Dedens : Bulletin du Centre d’études francoprovençales, 32, 1995, p. 19–20.

## Notes et rèfèrences


Catègorie:Lengouisto suisso
Catègorie:Lengouistica de la lengoua arpetana
Catègorie:Dialèctologo
Catègorie:Pèrsonalitât du canton du Valês
Catègorie:Pèrsonalitât du canton de Nôchâtél
Catègorie:Pèrsonalitât suissa
Un patouès francoprovençâl : Sent-Jouan-Solèmi

***Un patouès francoprovençâl : Sent-Jouan-Solèmi*** (** en francês) est un deccionèro, na gramère et pués en gènèrâl un lebro que presente la lingoua arpitana parlâ vers Sent-Jouan-Solèmi. Il est étâ ècriu per Jian de vers Bonére, qu’ére le curâ de quel vialâjo. Il est étâ publiâ en 2010.

### Liems de defôr
Vèrsion en légne du deccionèro sus le seto *forezhistoire.free.fr*.

## Notes et rèferences
### Notes

### Vocabulèro

### Rèferences


Catègorie:Diccionèro d’arpetan
Catègorie:Sent-Jouan-Solèmi
Châtél Menton

figura|300px
Lo **châtél Menton** est un châtél fôrt en Savouè.

Il sè trôve desus lo lèc d’Èneci.

Bèrnard d’Aoûta est probâblament originére de ceti châtél.

## Lims de defôr

Catègorie:Savouè-d’Amont
Catègorie:Châtél fôrt
Bernârd d’Aoûta

figura|Statua de Bernâr d’Aoûta.
**Bernâr d’Aoûta** – diont asse-ben *Sent-Bernâr* ou ben *Bernârd de Menton* et *Bernârd du Mont-Jôx* – nèssu vers 1020; môrt en 1081, est un èvèco d’Aoûta et un sent de l’égllése catolica romèna.

Il est, probâblament, orginiére du Châtél Menton en Savouè. Pués, il est cognu coment fondator de l’hospiço du col du Grant-Sent-Bernârd, et asse-ben de l’hospiço desus lo col du Petiôt-Sent-Bèrnârd.

## Bibliografia
* Lucien Quaglia : *Saint Bernard de Montjou, patron des alpinistes,* Aoûta 1995.
* Mariella Carpinello : *Bernardo di Aosta. Alle origini di una millenaria tradizione di accoglienza,* Turin 2010.
* Francine Bay : *La citadelle des neiges, saint Bernard de Menthon,* Paris 2008.

## Lims de defôr

Catègorie:Sant savoyârd
Jian de vers Bonére

**Jian de vers Bonére** (en francês Jean Chassagneux) ère un curâ de vers Sent-Jouan-Solèmi, nêyét le 7 d’avril 1922 dins quél mémo vialâjo, et at avalâ le dèrriér perét  dins quél mémo vialâjo le 21 de janviér 2017, vers la vila. Fuguèrét n'ôtor qu'at biôcôp ècrit en arpitan. Et quél de ce at ècrit per ègzemplo sur les sêsons et los travâlys les histouères *les sêsons, les mêssons, les trufes, ...*  at asse ècrit *quârques contos hôt dessus*, qu'acruche des contos de le payis. De plus, Jian de vers Bonére est étâ entèrrogiér sur sont parlar a la radiô RCF. Enfin, Jian de vers Bonére est l'ôtor de le llébro *[[Un patouès francoprovençâl : Sent-Jouan-Solèmi]],* un diccionèro sur la llingoua de son vialâjo.

## Vêre asse
Publecacion et travâlys de Jian de vers Bonére sur le sito *forezhistoire.free.fr*

## Notes et rèferences

###### Vocabulèro

###### Rèferences


Catègorie:Ècriven
Catègorie:Artisto
Catègorie:Ècriven arpetan
Catègorie:Homo
Catègorie:Lêre (dèpartament)
Micheline Calmy-Rey

figura|Micheline Calmy-Rey.
**Micheline Calmy-Rey** (nèssua lo 8 de j·ulyèt 1945 a Sion) est na pèrsonalitât politica du canton du Valês et suissèssa.

El’est la felye de Charles und Adeline Rey. Dês 2003 tant qu’en 2011 ’l ére membro du Consèly fèdèral de la Suisse. Vive a Geneva.

## Bibliografia
* Torild Skard : *Switzerland lets women in : Ruth Dreifuss, Micheline Calmy-Rey and Doris Leuthard.* Dedens : *Women of power. Half a century of female presidents and prime ministers worldwide.* Policy Press, Bristol 2014.

## Notes


## Lims de defôr

Catègorie:Politicien suisso
Catègorie:Pèrsonalitât suissa
Catègorie:Pèrsonalitât du canton du Valês
Catègorie:Pèrsonalitât du canton de Geneva
Catègorie:Fèna
Châtél de Vers-Charmasél

[figura|Châtél de [Vers-Charmasél ]]
Le **Châtél de Vers-Charmasél **est un châtél situâ dins le vialâjo de Vers-Charmasél-Genceniéres, dins les montagnes du Sêr. Son nom u Moyen-âjo ére *Saint-Jehan-des-Neiges* (Sent-Jian-de-l'hivèrn en arpetan). Il est dessus la valâ du Lignon et at étâ crèe por étre un châtél envenciblo, d'aprés los vôs du comto du Forês.

### Vocabulèro
Montagnes du Sêr

figura|Cârta de localisacion des monts du Forêz
Les **Montagnes du Sêr** sont n'ensemblo de montagne de le Massif centrâl que sèpâront la valâ de la Dore et la plana du Forês. Els culminont a Piérra-sus-n’Hôta, a 1 634 mètros de naut.

## Origina de le nom
Quelas montagnes sont apelâyes coma tien, parce qu'el sont assolelyê le sêr, a côsa de lor situacion geografica.

## Geografia

### Situacion
Les Montagnes du Sêr sont situâs dins los dèpartements de la Lêre, de la Hiôta-Lêre et de le Pué-de-Dôma. Le massif est situâ u nord-ouèst de la vela de Sant-Etiève et u sud-èst de Thiers. Il domine la plana du Forês (situâ a l'èst) et la valâ de la Dore (situâ a l'ouèst).

### Topografia

###### Pouents hôts et cols

* Piérra-sus-n’Hôta

O est la montagne la més hôta de le Forês et de le dèpartement de la Lêre, a 1 634 m de naut.

###### Reviéres et rios
Los monts du Forêz sont travèrsâs per la reviére Ance que prend sa sôrsa vers Pierre-sur-Hôta et dècope lo massif en doux. Le Lignon du Forês afluent de la Lêre, prend sa sôrsa dins los monts du Forês. Le *Couzon et lo *Faye sont des afluents de la Dore qui travèrsont la chêna.

## Vocabulèro
http://forezhistoire.free.fr/images/patoisvivantlexique.pdf + los mots nan ègzistant vegnont de l'ORB lârge
Salmo trutta fario

La **[[truéta]] fariô**  ou   ou le **fariô**  (*Salmo trutta fario)* est n’èspèce de pêssons de la famelye de los Sarmonidos, que demôre dedins les reviéres d’égoues frêdes et franc oxigènês. Coma quin ’os la trovens prod dedins los rios et les sèrves de les Ârpes, du Massis centrâl et pués de les Pirènês.

## Notes et rèferences
### Notes

### Vocabulèro

### Rèferences


Catègorie:Salmonidae
Catègorie:Salmoniformes (nom scientifico)
Catègorie:Pêsson dècrit en 1758